A BIZOTTSÁG 77/2008/EK RENDELETE
(2008. január 28.)
az AKCS-jegyzőkönyv és az Indiával kötött megállapodás alapján behozandó nádcukorra vonatkozó szállítási kötelezettségek 2007-2008-as szállítási időszakra történő meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukorágazat piacának közös szervezéséről szóló, 2006. február 20-i 318/2006/EK tanácsi rendeletre (1) és különösen annak 31. cikkére,
mivel:
(1)
A 2006/2007., a 2007/2008. és a 2008/2009. gazdasági évre a bizonyos vámkontingensek és kedvezményes megállapodások szerinti cukorágazati termékek behozatalára és finomítására vonatkozó részletes alkalmazási szabályok megállapításáról szóló, 2006. június 28-i 950/2006/EK bizottsági rendelet (2) 12. cikke rendelkezik az 1701 KN-kód alá tartozó termékek fehércukor-egyenértékben kifejezett, nulla százalékos vámtételű szállítási kötelezettségeinek megállapítására vonatkozó részletes szabályokról az AKCS-jegyzőkönyvet és az Indiával kötött megállapodást aláíró országokból származó behozatalra vonatkozóan.
(2)
Az AKCS-jegyzőkönyv 3. és 7. cikke, az Indiával kötött megállapodás 3. és 7. cikke és a 950/2006/EK rendelet 12. cikkének (3) bekezdése, és 14. és 15. cikke értelmében a Bizottság a jelenleg rendelkezésre álló információk alapján szállítási kötelezettséget határoz meg minden egyes, a 2007-2008-as szállítási időszakban exportáló ország számára.
(3)
Az 505/2007/EK bizottsági rendelet (3) ideiglenesen meghatározta az AKCS-jegyzőkönyv és az Indiával kötött megállapodás alapján behozandó nádcukorra a 2007-2008-as szállítási időszakban vonatkozó szállítási kötelezettségeket.
(4)
Ezért a 950/2006/EK rendelet 12. cikke (2) bekezdésének b) pontjával összhangban meg kell határozni a 2007-2008-as időszakra vonatkozó szállítási kötelezettségeket.
(5)
Az e rendeletben előírt rendelkezések összhangban vannak a Cukorpiaci Irányítóbizottság véleményével,
ELFOGADTA EZT A RENDELETET:
1. cikk
Az AKCS-jegyzőkönyvet és az Indiával kötött megállapodást aláíró országokból származó, az 1701 KN-kód alá tartozó termékek behozatalára vonatkozó, fehércukor-egyenértékben kifejezett szállítási kötelezettségek mennyiségei a 2007-2008-as szállítási évre és minden érintett exportőrországra vonatkozóan a mellékletben kerültek meghatározásra.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. január 28-án.